《送李仁甫被召》
宋代·晁公溯

天王览万事，日昃坐承明。
甚思得奇才，指望中原平。
小吏与计得，大夫招以旌。
结绶联翩来，屡闻开迩英。
少卑著三馆，高者登九卿。
朝廷非不用，功业竟何成。
岂其有所怀，闭口且吞声。
岂其有所畏，捩手恐覆羹。
吾伤风俗衰，视此天下衡。
莫计事可否，但随意重轻。
虽复建良法，因兹无由行。
念予卧龙低，二年饱躬耕。
世故已熟观。见君勿屏营。
要陈治安策，剀切如贾生。
愿无似扬雄，词赋称西京。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。